Jegyzőkönyv
„Várhegy Üdülőszövetkezet” 2019. éves rendes közgyűléséről.

Közgyűlés helyszíne: Balatonboglár Beugró Pizzéria
Közgyűlés ideje: 2019. május 19. 10 óra 30 perc

Trajkovics Gábor elnök 10:00 perckor az eredetileg kiírt időpontban köszöntötte a jelenlevőket, s sajnálattal állapította meg, hogy a közgyűlés a jelenlevő tulajdonostársak (tulajdoni hányad) alapján nem határozatképes, így megismételt közgyűlést kell tartani az előre kihirdetett időpontban.
10:30 perckor Trajkovics Gábor elnök a megismételt közgyűlést megnyitotta, mely a törvényi előírásoknak megfelelően már határozatképes. A meghatalmazásokkal együtt 42 fő szavazásra jogosult tulajdonostárssal rendelkezik a közgyűlés. (Névsor a mellékelt jelenléti íven).  Az elnök ezt követően felkérte a jelenlévőket, hogy válasszák meg a közgyűlés levezetőelnökét, jegyzőkönyvvezetőjét, valamint a törvényben meghatározott hitelesítők kilétét.
Napirendi pontok: 
1. A levezető elnök, a jegyzőkönyvvezető, valamint a jegyzőkönyv hitelesítők megválasztása
2. A 2018-as évi igazgatósági beszámoló (előterjesztő: Trajkovics Gábor Szövetkezet Elnöke)
3. A Felügyelő bizottság beszámolója a 2018-as év gazdálkodásával kapcsolatosan.
4. A 2019 évre tervezett költségvetés megvitatása.
5. Az I. épület esetleges pótbefizetésének megtárgyalása
6. Az új vezetőség (elnök, alelnök, igazgatósági tagok, valamint felügyelő bizottság) megválasztása
7. Egyéb kérdések javaslatok megbeszélése. (Ezekről a megismételt közgyűlést tekintve érdemi határozat nem hozható) 
Az elnök felkérte a jelenlevőket, hogy Szabó András tulajdonostársunkat válasszák meg levezető elnöknek, akit a jelenlévők egyhangúlag, ellenszavazat és tartózkodás nélkül megválasztottak.
A levezető elnök javaslatot tett a tulajdonostársak felé, hogy Mátyásné Orbán Ibolyát válasszák meg a jegyzőkönyv vezetőjének, akit a jelenlévők egyhangúlag, ellenszavazat és tartózkodás nélkül megválasztottak.
Majd javaslatot tett a két hitelesítő személyt illetően - 1. Vedrédiné Horváth Emőke, 2. Kocsisné Sütő Ilona – személyében. A jelenlévők egyhangúlag, ellenszavazat és tartózkodás nélkül a két tulajdonostársat jegyzőkönyv hitelesítőnek megválasztották.
Szabó András levezető elnök kérte az egybegyűlteket, hogy hangfelvételt készíthessen a közgyűlésről, az esetleges későbbi félreértések elkerülése végett.
A kérést a közgyűlés 100%-ban ellenszavazat és tartózkodás nélkül elfogadta.
Szabó András levezető elnök ismertette a korábban kiküldött napirendi pontokat és kérte azok elfogadását.
A kérést a közgyűlés 100%-ban ellenszavazat és tartózkodás nélkül elfogadta.

Ezt követően a közgyűlés a 2. napirendi pontot tárgyalta.
Trajkovics Gábor elnök részletesen beszámolt az elmúlt év gazdasági tevékenységeiről külön részletezve a bevételi, illetve a kiadási oldalakat. Felhívta a jelenlévők figyelmét, hogy a gazdasági, pénzügyi beszámolót minden tulajdonostárs a meghívóval együtt megkapta, így lehetősége volt annak tanulmányozására. 
Az Elnök kérdést intézett a jelenlévők felé, esetleges észrevételek, egyet nem értés, illetve további magyarázat kapcsán.
A jelen levő tulajdonostársak kérdés, hozzászólás nélkül 100%-ban ellenszavazat és tartózkodás nélkül elfogadták az igazgatóság pénzügyi beszámolóját.
Ezt követően a közgyűlés a 3. napirendi pontot tárgyalta.
A Felügyelő bizottság elnöke egyéb okok miatt nem tudott a közgyűlésen részt venni ezért levélben küldte el a Felügyelő bizottság észrevételeit, melye levél tartalmának hitelességét a FB. egyik jelenlévő tagja is igazolta. (Szintén korábban a meghívóhoz csatolt dokumentum volt.). A FB. szabálytalan működésre kétséges pénzügyi tranzakciókra utaló nyomot nem tapasztalt, a részére megküldött igazgatósági dokumentumokat, a számlamozgásokat, a szerződéseket megtekintette.
A jelen levő tulajdonostársak kérdés, hozzászólás nélkül 100%-ban ellenszavazat és tartózkodás nélkül elfogadták a felügyelő bizottság beszámolóját.
Ezt követően a közgyűlés a 4. napirendi pontot tárgyalta.
A 2019 évre vonatkozó korábban kiküldött általános költségvetési tervezetet (táblázatok, előrelátható gazdasági változások egyebek). 
A jelen levő tulajdonostársak kérdés, hozzászólás nélkül 100%-ban ellenszavazat és tartózkodás nélkül elfogadták az igazgatóság 2019 évre előterjesztett általános költségvetési tervezetét.
 
Ezt követően a közgyűlés a 5. napirendi pontot tárgyalta. (A napirendi pont csak az I. épület tulajdonostársait érintette, igy ebben ők hoztak érvényes határozatot.)
Az I. épület tekintetében vita tárgyát képezte az Igazgatóság által javasolt 30.000 Ft (azaz harmincezer forint) egyszeri pótbefizetés kérdése. (A feltevés korábban levélben minden tulajdonostárs részére kiküldésre került, így a napirendi pontban törvényesen lehet érdemi határozatot hozni).  Az igazgatóság részletesen beszámolt az I. épületben jelenleg zajló és azt ezt követően javasolt munkálatok költségének mértékéről, valamint figyelmeztette a jelenlévő tulajdonostársakat, hogy minimális tartalék nélkül az épület üzemeltetése hazardírozás. Egy fő tulajdonostárs a korábbi 30 ezer forintos befizetés elszámolását nehezményezte, melyre Trajkovics Gábor Szövetkezeti Elnök részéről megnyugtató választ kapott azt elfogadta. A parázs vita után az I. épület jelen levő tulajdonosai 7ellenszavazat mellett 1 tartózkodással a 30. 000 Ft pótbefizetést megszavazták, melynek 2019. szeptember 30.-ig kel beérkeznie a Szövetkezet számlájára.




Ezt követően a közgyűlés a 6. napirendi pontot tárgyalta.
A levezető elnök bejelenti, hogy a -szövetkezet vezetőségének mandátuma 2019-ben lejár ezért új vezetőséget kell választani. (2018-ban a jelölő bizottság megválasztása sikeresen megtörtént).
Trajkovics Gábor Elnök az igazgatóság, valamint a felügyelő bizottság nevében kijelenti, hogy a szövetkezet vezetősége a közgyűlés ezen szakaszában lemond mandátumáról. 
A jelen levő tulajdonostársak kérdés, hozzászólás nélkül 100%-ban ellenszavazat és tartózkodás nélkül elfogadták az igazgatóság és a felügyelő bizottság lemondását.
A levezető elnök felkérte a Jelölő Bizottság Elnökét Ádám József tulajdonostársunkat számoljon be az elmúlt időszakban elvégzett munkáról, és ismertesse a jelölőbizottság javaslatát.
Ádám József JB. Elnök ismerteti az elvégzett munkát, valamint a JB. javaslatát, mint az Igazgatóság, - különös tekintettel az Elnök alelnök személyére vonatkozóan – valamint a FB. tagjait érintve.
A JB. javaslata mellett Széplaki Klára tulajdonostárs részéről érkezett egy jelölés, ellenben a jelölt a közgyűlésen nem volt jelen, így a jelölését elfogadni nem tudta. Ennek tükrében a jelenlevő tulajdonostársak a jelölést elvetették.
Jelöltek: 
A szövetkezet Igazgatósága:
A Szövetkezet elnöke: Trajkovics Gábor
A szövetkezet alelnöke: Szabó András
További igazgatóságitagok:
Birkás Kováts Ferencné
Dékányné Kiss Veronika
Nyitrai Béla

Felügyelő bizottság:

A FB. elnöke: Mátyásné Orbán Ibolya
További tagok: 
Bató Ferenc
Szántó Péter

A levezető elnök a jelölteket megkérdezte, hogy jelölésüket elfogadják e. Minden jelölt jelen volt és a jelölését elfogadta.

Ezt követően a levezető elnök szavazásra bocsájtotta a jelöltek jelölését. 

A jelen levő tulajdonostársak kérdés, hozzászólás nélkül 2 ellenszavazat mellett tartózkodás nélkül a jelölt tulajdonostársak (tisztségviselők jelölését) elfogadták.
A jelölő bizottság munkája ezzel véget ért.
A levezető elnök felkérte a jelölő bizottság tagjait vállalják el a szavazatszámláló bizottsági tagságot ezzel segítve a közgyűlés zökkenőmentes továbbvitelét. Széplaki Klára nem vállalta ezért új tulajdonostársat kért fel a levezető elnök. 
A szavazatszámláló bizottság jelöltjei így a következőképpen alakultak: Ádám József, Dr. Pataki Kálmánné, Vámos Györgyné.
A jelen levő tulajdonostársak kérdés, hozzászólás nélkül 100%-ban ellenszavazat és tartózkodás nélkül elfogadták a szavazatszámláló bizottság tagjainak kilétét.

Megállapításra került, hogy a jelenléti íven szereplő aláírók közül senki sem távozott, 42 fő szavazásra jogosult tulajdonostárs kezdte meg a titkos szavazást.
Az urnazárást követően a szavazat számláló bizottság a leadott voksokat átszámolta és tájékoztatta a jelenlevő tagságot annak eredményéről, mely szavazólapokat 90 napig a Szövetkezet lezárt borítékban megőriz.
A 42 érvényes szavazat alapján az alábbi tulajdonostársak megválasztását szavazta meg ellenszavazat tartózkodás nélkül a grémium: 
A szövetkezet Igazgatósága:
A Szövetkezet elnöke: Trajkovics Gábor
A szövetkezet alelnöke: Szabó András
További igazgatóságitagok:
Birkás Kováts Ferencné
Dékányné Kiss Veronika
Nyitrai Béla

Felügyelő bizottság:

A FB. elnöke: Mátyásné Orbán Ibolya
További tagok: 
Bató Ferenc
Szántó Péter

Az érvényes szavazást követően Szabó András levezető elnök a közgyűlés hivatalos határozatképes részét lezárta.
 
Ezt követően a közgyűlés a 7. napirendi pontot tárgyalta: egyéb kérdések észrevételek megbeszélése.
[bookmark: _GoBack]Ebben a pontban érdemi a közösséget érintő javaslat észrevétel nem hangzott el, csupán egy kisebb nézeteltérés alakult ki az Elnök, illetve egy II. épületbéli tulajdonostárs között, aki nehezményezte, hogy a tervezetben feltüntetett összegnél kevesebb volt egy tényleges kifizetés. Elnök úr több esetben próbálta elmagyarázni neki, hogy a tervezet nem feltétlenül egyezik, majd a tényleges számokkal. Ebből szóváltás alakult ki melyet a levezető elnök jelezve, hogy személyeskedésektől mentesen, de igyekezett rövidre zárni.  
A levezet elnök kérdésére, hogy van e érdemi észrevétel, javaslat, ami a közösséget érinti, nemleges válasz érkezett ezért a közgyűlést lezárta.

Ui.: minden oldal szignózandó !!!!







